title: Решение 2011/687/ОВППС на Съвета от 14 октомври 2011 година за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO

text:
               15.10.2011

               BG

               Официален вестник на Европейския съюз

               L 270/31

         РЕШЕНИЕ 2011/687/ОВППС НА СЪВЕТА
   от 14 октомври 2011 година
   за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (1), EULEX KOSOVO
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 4 февруари 2008 г. Съветът прие Съвместно действие 2008/124/ОВППС (2).

               (2)

               На 9 юни 2009 г. Съветът прие Съвместно действие 2009/445/ОВППС (3), с което се изменя Съвместно действие 2008/124/ОВППС, като се увеличава референтната сума, предназначена за покриване на разходите на мисията на Европейския съюз в областта на върховенството на закона в Косово (наричана по-нататък „EULEX KOSOVO“) до изтичането на срока на действие на Съвместно действие 2008/124/ОВППС.

               (3)

               На 8 юни 2010 г. Съветът прие Решение 2010/322/ОВППС (4), с което се изменя Съвместно действие 2008/124/ОВППС, неговият срок на действие се удължава с две години до 14 юни 2012 г. и се установява референтната сума за периода до 14 октомври 2010 г.

               (4)

               Референтната сума, предвидена в Решение 2010/619/ОВППС от 15 октомври 2010 г. за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO (5), която е предназначена да покрие свързаните с EULEX KOSOVO разходи до 14 октомври 2011 г., следва да покрива периода до 14 декември 2011 г.

               (5)

               EULEX KOSOVO ще се провежда в обстановка, която би могла да се влоши и да препятства постигането на целите на общата външна политика и политика на сигурност, установени в член 21 от Договора.

               (6)

               Съвместно действие 2008/124/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 16, параграф 1 от Съвместно действие 2008/124/ОВППС се заменя със следното:

      „1.   Референтната сума, предназначена за покриване на разходите на EULEX KOSOVO до 14 октомври 2010 г., е в размер на 265 000 000 EUR.
      Референтната сума, предназначена за покриване на разходите на EULEX KOSOVO от 15 октомври 2010 г. до 14 декември 2011 г., е в размер на 165 000 000 EUR.
      Референтната сума за EULEX KOSOVO за следващия период ще бъде определена от Съвета.“

   Член 2
   Настоящото решение влиза в сила в деня на приемането му.

      Съставено в Брюксел на 14 октомври 2011 година.

            За Съвета

            Председател

         M. DOWGIELEWICZ

      (1)  Съгласно Резолюция 1244 (1999) на Съвета за сигурност на Организацията на обединените нации.

      (2)  ОВ L 42, 16.2.2008 г., стр. 92.

      (3)  ОВ L 148, 11.6.2009 г., стр. 33.

      (4)  ОВ L 145, 11.6.2010 г., стр. 13.

      (5)  ОВ L 272, 16.10.2010 г., стр. 19.


title: Решение 2004/617/EО на Съвета от 11 август 2004 година за сключването на споразумение под формата на размяна на писма между Европейската общност и Индия съгласно член XXVIII от ГАТТ 1994 относно измененията на тарифните отстъпки за ориз, предвидени в общностния списък CXL-ЕО, приложен към ГАТТ 1994

text:
Важна правна забележка

|

32004D0617

Официален вестник n° L 279 , 28/08/2004 стр. 0001 - 0002

		20040811Решение 2004/617/EО на СЪветаот 11 август 2004 годиназа сключването на споразумение под формата на размяна на писма между Европейската общност и Индия съгласно член XXVIII от ГАТТ 1994 относно измененията на тарифните отстъпки за ориз, предвидени в общностния списък CXL-ЕО, приложен към ГАТТ 1994СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с 300, параграф 2, първа алинея, първо изречение от него,като взе предвид предложението на Комисията,като има предвид, че:(1) На 26 юни 2003 г. Съветът упълномощи Комисията да започне преговори съгласно член XXVIII на ГАТТ 1994 с цел изменение на определени тарифни отстъпки за ориз. Съответно Общността уведоми СТО на 2 юли 2003 г. за намерението си да измени определени тарифни отстъпки в общностния списък CXL-ЕО.(2) Комисията проведе преговори след консултации със създадения съгласно член 133 от Договора Комитет и съгласно инструкциите за водене на преговорите, издадени от Съвета.(3) Комисията проведе преговори със Съединените американски щати, които са основен доставчик на продуктите с код по КН 100620 (олющен ориз) и имат значителен интерес към продуктите с код по КН 100630 (избелен ориз), с Тайланд, който е основен доставчик на продуктите с код по КН 100630 (избелен ориз) и има значителен интерес към продуктите с код по КН 100620 (олющен ориз), както и с Индия и Пакистан, имащи значителен интерес към продуктите с код по КН 100620 (олющен ориз).(4) За да се гарантира цялостното прилагане на споразумението от 1 септември 2004 г., Комисията следва да бъде упълномощена да приеме временни изключения от Регламент (EО) № 1785/2003 на Съвета от 29 септември 2003 г. относно общата организация на пазара на ориз [1], преди неговото изменение.(5) Необходимите за прилагането на настоящото решение мерки следва да бъдат приети в съответствие с Решение 1999/468/ЕО на Съвета от 28 юни 1999 г. относно установяване на процедурите за упражняване на изпълнителните правомощия, предоставени на Комисията [2].(6) Комисията успешно договори Споразумение под формата на размяна на писма между Европейската общност и Индия. Следователно е уместно да се одобри споразумението,РЕШИ:Член 1С настоящото одобрява от името на Общността Споразумението под формата на размяна на писма между Европейската общност и Индия съгласно член XXVIII от ГАТТ 1994, относно измененията на тарифните отстъпки за ориз, предвидени в общностния списък CXL-ЕО, приложен към ГАТТ 1994.Текстът на споразумението е приложен към настоящото решение.Член 2До степента, необходима за цялостното прилагане на настоящото споразумение от 1 септември 2004 г., Комисията може да въведе изключение от Регламент (EО) № 1785/2003 в съответствие с процедурата, посочена в член 3, параграф 2 от настоящото решение, както и с валидност до изменението на този регламент, но не по-късно от 30 юни 2005 г.Член 31. Комисията се подпомага от Управителния комитет по зърнени култури, създаден съгласно член 25 от Регламент (EО) № 1784/2003 на Съвета от 29 септември 2003 г. относно общата организация на пазара на зърнени култури [3].2. При позоваване на настоящия параграф се прилагат членове 4 и 7 от Решение 1999/468/EО.Периодът, предвиден в член 4, параграф 3 от Решение 1999/468/EО, се определя на един месец.3. Комитетът приема свой процедурен правилник.Член 4Председателят на Съвета е оправомощен да посочи лице/а, упълномощено/и да подпише/ат споразумението, за да обвърже/ат Общността [4].Съставено в Брюксел на 11 август 2004 година.За СъветаПредседателB. Bot[1] ОВ L 270, 21.10.2003 г., стр. 96.[2] ОВ L 184, 17.7.1999 г., стр. 23.[3] ОВ L 270, 21.10.2003 г., стр. 78.[4] Датата на влизане в сила на споразумението ще бъде публикувана в Официален вестник на Европейския съюз.--------------------------------------------------


title: 2011/31/ЕС: Решение на Комисията от 19 януари 2011 година за прекратяване на процедурата срещу субсидиранe относно вноса на пречистена терефталова киселина и нейните соли с произход от Тайланд

text:
               20.1.2011

               BG

               Официален вестник на Европейския съюз

               L 15/17

         РЕШЕНИЕ НА КОМИСИЯТА
   от 19 януари 2011 година
   за прекратяване на процедурата срещу субсидиранe относно вноса на пречистена терефталова киселина и нейните соли с произход от Тайланд
   (2011/31/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (1) (наричан по-нататък „основният регламент“), и по-специално член 14 от него,
   след консултация с консултативния комитет,
   като има предвид, че:
   1.   ПРОЦЕДУРА

   1.1.   Започване на процедура

               (1)

               На 22 декември 2009 г. Европейската комисия (наричана по-нататък „Комисията“) обяви с известие, публикувано в Официален вестник на Европейския съюз
                   (2) (наричано по-нататък „известие за започване на процедурата“), започването на процедура срещу субсидиранe относно вноса в Съюза на пречистена терефталова киселина и нейните соли (наричана по-нататък „ПТК“) с произход от Тайланд (наричан по-нататък „засегнатата държава“).

               (2)

               Процедурата срещу субсидиране беше започната след жалба, внесена на 13 ноември 2009 г. от BP Aromatics Limited NV и CEPSA Quimica S.A. (наричани по-нататък „жалбоподателите“), представляващи основен дял, в конкретния случай над 50 %, от общото производство в Европейския съюз на ПТК. В жалбата се съдържат prima facie доказателства за субсидиране на разглеждания продукт с произход от засегнатата държава и за произтичаща от него съществена вреда, които бяха сметнати за достатъчно основание за започване на процедура.

               (3)

               В същия ден Комисията обяви с известие, публикувано в Официален вестник на Европейския съюз
                   (3), започването на антидъмпингова процедура относно вноса в Съюза на ПТК с произход от Тайланд. Това разследване приключи с Решение 2011/32/ЕС на Комисията (4).

               (4)

               Преди започването на процедурата и в съответствие с член 10, параграф 7 от основния регламент Комисията уведоми правителството на Тайланд, че е получила надлежно документирана жалба, според която субсидиран внос на ПТК с произход от Тайланд е причинил съществена вреда на индустрията на Съюза. Правителството на Тайланд бе поканено за консултации с цел изясняване на ситуацията по отношение на съдържанието на жалбата и постигане на взаимно приемливо решение. Правителството на Тайланд прие поканата за консултации и впоследствие бяха проведени такива консултации. По време на консултациите не се стигна до взаимно приемливо решение. Въпреки това коментарите, направени от органите на Тайланд във връзка със съдържащите се в жалбата твърдения относно това, че схемите не са подложени на изравнителни мерки, бяха надлежно отбелязани. По време на консултациите бяха получени изявления от правителството на Тайланд.

         1.2.   Страни, засегнати от процедурата

               (5)

               Комисията официално уведоми жалбоподателите, други известни производители от Съюза, известните производители износители в Тайланд, представителите на засегнатата държава износител и известните вносители и потребители за започването на процедурата. На заинтересованите страни беше предоставена възможността да изложат в писмена форма становищата си и да поискат изслушване в срока, посочен в известието за започване на процедурата. На всички заинтересовани страни, които поискаха това и посочиха наличието на конкретни причини да бъдат изслушани, бе дадена възможност за изслушване.

               (6)

               Комисията изпрати въпросници на органите на държавата износител, на жалбоподателите, на други известни производители от Съюза, на известните производители износители от Тайланд и на известните вносители и потребители на разглеждания продукт, както и на всички други страни, поискали въпросници в указания в известието за започване на процедурата срок.

               (7)

               Отговори на въпросника бяха получени от органите на Тайланд, от тримата известни тайландски производители износители, от трима производители от Съюза, от един вносител от Съюза и от петима потребители от Съюза.

               (8)

               Комисията издири и провери цялата информация, която сметна за необходима за определянето на субсидирането, произтичащата вреда и интереса на Съюза.

               (9)

               Извършени бяха контролни посещения в помещенията на следните държавни органи:
               Office of Board of Investment, Bangkok, Тайланд

               (10)

               Извършени бяха контролни посещения в помещенията на следните дружества:

                           а)

                           Производители от Съюза

                                       —

                                       BP Aromatics Limited NV, Geel, Белгия

                                       —

                                       CEPSA Química, S.A., Madrid, Испания

                                       —

                                       Lotte Chemical UK Ltd (бивше Artenius), Wilton, Redcar, Обединено кралство

                           б)

                           Вносители от Съюза

                                       —

                                       Mitsui & Co. Benelux NV, Brussels, Белгия

                           в)

                           Потребители от Съюза

                                       —

                                       DSM Powder Coating Resins B.V., Zwolle, Нидерландия

                                       —

                                       M&G Polimeri Italia SPA, Patrica (Frosinone), Италия

                                       —

                                       NOVAPET S.A., Barbastro (Huesca), Испания

                                       —

                                       UAB NEO Group, Klaipeda, Литва

                           г)

                           Производители износители от Тайланд

                                       —

                                       TPT Petrochemicals Public Company Ltd., Bangkok, Тайланд (наричано по-нататък „TPT“)

                                       —

                                       TPT Petrochemicals Public Company Ltd., Rayong, Тайланд (наричано по-нататък „TPT“)

                                       —

                                       Indorama Petrochem Ltd., Rayong, Тайланд (наричано по-нататък „Indorama“)

                                       —

                                       Siam Mitsui PTA Company Ltd., Rayong, Тайланд (наричано по-нататък „SMPC“)

               (11)

               С оглед на това, че TPT и Indorama са собственост на една и съща холдингова компания, в настоящия документ те ще бъдат наричани „групата Indorama“.

         1.3.   Разследван период и разглеждан период

               (12)

               Разследването относно субсидирането и вредата обхвана периода от 1 декември 2008 г. до 30 ноември 2009 г. (наричан по-нататък „разследван период“ или „РП“). Проучването на тенденциите, свързани с оценката на вредата, обхвана периода от 1 януари 2006 г. до края на разследвания период (наричан по-нататък „разглеждан период“).

         2.   РАЗГЛЕЖДАН ПРОДУКТ И ПОДОБЕН ПРОДУКТ

   2.1.   Разглеждан продукт

               (13)

               Разглежданият продукт е терефталова киселина и нейните соли с чистота, равна или по-голяма от 99,5 тегловни %, понастоящем класиран в код по КН ex 2917 36 00 (наричан по-нататък „разглежданият продукт“).

               (14)

               ПТК се получава чрез пречистване на непречистена терефталова киселина, което е резултат от реакцията на параксилен (наричан по-нататък „ПК“) с разтворител и разтвор на катализатор.

         2.2.   Подобен продукт

               (15)

               Установено бе, че разглежданият продукт и ПТК, произвеждана и продавана на вътрешния пазар в Тайланд, имат същите основни физикохимични свойства и употреба като тези на ПТК, произвеждана и продавана в Съюза от индустрията на Съюза. Следователно те са приети за подобни по смисъла на член 2, буква в) от основния регламент.

         3.   СУБСИДИРАНЕ

   3.1.   Въведение

               (16)

               Въз основа на информацията, съдържаща се в жалбата, и отговорите на въпросника на Комисията бяха разследвани следните схеми, за които се твърди, че включват отпускането на субсидии от страна на правителствен орган:

                           —

                           освобождаване от мито на вноса на машини или неговото намаление;

                           —

                           освобождаване от облагане с корпоративен данък;

                           —

                           освобождаване от вносни мита върху суровини и основни материали, използвани в производството на стоки за износ;

                           —

                           двукратно приспадане от облагаемите доходи на разходите за транспорт, електрическа енергия и вода за период от 10 години от датата на първите постъпления, получени от подпомаганата дейност;

                           —

                           приспадане от нетната печалба на 25 % от проектните разходи за инсталиране или изграждане на инфраструктура, освен нормалната амортизация;

                           —

                           компенсиране на такси и мита върху стоките за износ, произведени в Тайланд.

         3.2.   Общи положения

               (17)

               Законът за насърчаване на инвестициите (Investment Promotion Act B.E. 2544, наричан по-нататък „ЗНИ“) осигурява стимули за насърчаване на развитието на тайландската икономика. ЗНИ, чиито норми се прилагат от Съвета за инвестиции на Тайланд (Board of Investment of Thailand, наричан по-нататък „СИ“), предоставя облекченията, произтичащи от посочените в точка 3.1 по-горе схеми, на отговарящите на изискванията проекти. За да получи облекчения по ЗНИ, дружеството подава молба пред СИ за т.нар. „сертификат за насърчаване“, в който се посочват стоките, които ще се произвеждат, и предоставените облекчения.

               (18)

               Законът за компенсиране на такси и мита върху стоките за износ, произведени в кралството (Tax and Duty Compensation of Exported Goods Produced in the Kingdom Act B.E.2524, 1981 г.) определя критериите и условията за участие в схемата за компенсиране на такси и мита върху стоки за износ. Тази схема се управлява от Министерството на финансите на Тайланд.

               (19)

               Сборът на всички изчислени субсидии за всяко едно дружество е под прага de minimis, т.е. по-малък от 2 % ad valorem. Ето защо, в съответствие с член 14, параграфи 3 и 5 от основния регламент относно защитата срещу субсидиран внос, дори и всички въпросни субсидии да подлежаха на изравняване, на тайландските износители не биха могли да бъдат наложени изравнителни мита. Поради субсидирането de minimis спецификата на посочените в съображение 16 схеми за субсидиране не беше проучена.

               (20)

               За по-голяма яснота обаче по-долу са посочени подробности за схемите и съответните ставки на субсидиите за отделните дружества, без да се засяга въпросът дали се смята, че субсидиите подлежат или не подлежат на изравняване.

         3.3.   Индивидуални схеми

   3.3.1.   Освобождаване от мито на вноса на машини или неговото намаление

   а)   Правно основание

               (21)

               В член 28 от ЗНИ е посочено правното основание за освобождаване от мито на вноса на машини. По тази схема дружествата имат право на пълно освобождаване от заплащането на вносно мито върху машини съгласно одобрението от страна на СИ, при условие че в Тайланд не се произвеждат или сглобяват такива машини, които да са сравними по качество. В член 29 от ЗНИ е посочено правното основание за 50 % намаление на вносното мито върху внесени машини.

         б)   Практическо прилагане

               (22)

               За да се възползва от тази схема, дружеството трябва да притежава сертификат за насърчаване, в който е посочено, че то има право на освобождаване от мито при вноса на машини или право на намаление на размера му съгласно членове 28 и 29 от ЗНИ. Митническата служба получава екземпляр от разрешителното и от т.нар. „главен списък на машините“, които са предварително одобрени от СИ, и при внасянето на машините ги освобождава от вносно мито.

         в)   Изчисляване на размера на субсидията

               (23)

               Ползата за износителите беше изчислена на базата на размера на неплатените мита върху внесени средства за производство, разпределен за период, съответстващ на нормалния срок на амортизация на тези средства за производство в сектора на разглеждания продукт. Определено бе, че периодът възлиза на 15 години, което съответства на срока на амортизация, използван от преобладаващата част от дружествата както в Тайланд, така и в ЕС, които произвеждат разглеждания продукт. Така изчислената стойност, отнасяща се до разследвания период, беше коригирана с добавянето на лихвите през разследвания период, за да се установи общата стойност на ползите за получателя по тази схема, като за тази цел търговският лихвен процент в Тайланд по време на разследвания период беше възприет като подходящ. Така получената стойност бе разпределена след това за целия обем на продажбите през разследвания период.

         г)   Заключение

               (24)

               Ползата за групата Indorama е била в размер на 0,3 %, а за Siam Mitsui PTA Co., Ltd — в размер на 0,19 %.

         3.3.2.   Освобождаване от облагане с корпоративен данък

   а)   Правно основание

               (25)

               В член 31 от ЗНИ е посочено правното основание за освобождаване от облагане с корпоративен данък. Обичайният размер на корпоративния данък в Тайланд е 30 %.

         б)   Заключение

               (26)

               Никое от разследваните дружества не се е възползвало от тази схема през разследвания период. Всички тайландски производители износители са компенсирали реализираните през разследвания период печалби със загубите, пренесени от предишни отчетни периоди. Тази практика е разрешена съгласно Данъчния кодекс на Тайланд (Revenue Code) за всички дружества — както за тези, които са подпомагани от СИ, така и за тези, които не са подпомагани от него, и не представлява субсидия. Поради това разследваните дружества не са използвали схемата за освобождаване от облагане с корпоративен данък.

         3.3.3.   Двукратно приспадане от облагаемите доходи на разходите за транспорт, електрическа енергия и вода за период от 10 години от датата на първите постъпления, получени от подпомаганата дейност

   а)   Правно основание

               (27)

               В член 35, параграф 2 от ЗНИ е посочено правното основание за двукратното приспадане от облагаемите доходи на разходите за транспорт, електрическа енергия и вода за период от 10 години от датата на първите постъпления, получени от подпомаганата дейност.

         б)   Практическо прилагане

               (28)

               За да се възползва от тази схема, дружеството трябва да притежава сертификат за насърчаване, в който е посочено, че то има право на двукратно приспадане от облагаемите доходи на разходите за транспорт, електрическа енергия и вода съгласно член 35, параграф 2 от ЗНИ. Освен обичайното приспадане на гореспоменатите разходи, подпомаганите от СИ дружества могат да приспадат от печалбите си същата сума за втори път в данъчната си декларация. Дружеството трябва да попълни специална колонка, предназначена за подпомаганата дейност, в годишната си данъчна декларация. Впоследствие тази сума се изважда от облагаемата нетна печалба или се добавя към нетните загуби.

         в)   Изчисляване на размера на субсидията

               (29)

               Ползата, придобита по тази схема, следва да се изчислява на базата на сумата, приспадната за втори път от нетната печалба, така, както е записана в данъчната декларация в специалната колонка за подпомагани дейности. При неподпомаганите дейности тази сума е част от нетната печалба, която подлежи на облагане с корпоративен данък, и затова 30 % от тази сума (обичайната ставка на корпоративния данък в Тайланд) представлява ползата за дружествата. Така получената стойност бе разпределена след това за целия обем на продажбите през разследвания период.

         г)   Заключение

               (30)

               Ползата за групата Indorama е била в размер на 0,55 %, а за Siam Mitsui PTA Co., Ltd — в размер на 0,57 %.

         3.3.4.   Приспадане от нетната печалба на 25 % от проектните разходи за инсталиране или изграждане на инфраструктура, освен нормалната амортизация

   а)   Правно основание

               (31)

               В член 35, параграф 3 от ЗНИ е посочено правното основание за тази схема. В рамките на схемата се дава разрешение за приспадане от нетната печалба, освен нормалната амортизация, на сума, която не надхвърля 25 % от проектните разходи за инсталиране или строителство на съоръжения, използвани в подпомаганата дейност. Бенефициерът следва да се възползва от тази възможност в рамките на десет години от датата, на която е реализиран приходът от подпомаганата дейност.

         б)   Заключение

               (32)

               Никое от разследваните дружества не се е възползвало от тази схема през разследвания период. През периодите преди разследвания период всички производители износители или не са се възползвали от схемата за освобождаване от данък върху доходите (тъй като с печалбите са покривали натрупани загуби от миналото), или са реализирали загуби. Поради тези причини те не са могли да реализират ползи по тази схема.

         3.3.5.   Освобождаване от вносни мита върху суровини и основни материали, използвани в производството на стоки за износ

   а)   Правно основание

               (33)

               В член 36, параграф 1 от ЗНИ е посочено правното основание за тази схема. По тази схема СИ е упълномощен да предоставя освобождаване от вносни мита върху суровини и основни материали, използвани в производството на стоки за износ. Дружества във всички области могат да участват в тази схема, при условие че са подпомагани.

         б)   Заключение

               (34)

               Никое от разследваните дружества не се е възползвало от тази схема през разследвания период. Вносното мито върху основните суровини, използвани за производство на ПТК, е равно на нула. Затова за разследваните тайландски износители не е имало ползи по тази схема.

         3.3.6.   Компенсиране на такси и мита върху стоките за износ, произведени в Тайланд

   а)   Правно основание

               (35)

               Ползата по тази схема е предвидена в Уведомлението за компенсиране на такси върху стоките за износ, произведени в кралството 1/2547 — размер на компенсацията (Notification of the Compensation of Tax of Export Merchandise Produced in the Kingdom 1/2547 – Rate of Compensation).

         б)   Практическо прилагане

               (36)

               Дружествата получават възстановяване на средства на стойност 0,38 % от стойността франко борд (FOB) на изнасяните стоки. Ползата се изчислява за всяка сделка за износ, но дружествата обикновено подават едновременно няколко заявления за възстановяване на средства. Дружествата подават заявления за възстановяване на средства пред съответния орган и получават възстановяването.

         в)   Изчисляване на размера на субсидията

               (37)

               Ползата по тази схема представлява реално получената възстановена сума, която впоследствие е вписана като приход в счетоводните книги на дружествата. Така получената стойност бе разпределена след това за обема на експортните продажби през разследвания период.

         г)   Заключение

               (38)

               Ползата за групата Indorama е била в размер на 0,36 %, а за Siam Mitsui PTA Co., Ltd — също в размер на 0,36 %.

         3.4.   Размер на субсидиите

               (39)

               За тайландските производители износители неокончателният размер на субсидиите, изразен ad valorem в съответствие с разпоредбите на основния регламент, е бил, както следва:
               —   Indorama Petrochem Limited: 1,3 %
               —   TPT Petrochemical Public Company Limited: 1 %
               —   Siam Mitsui PTA Co., Ltd: 1,1 %

               (40)

               Поради факта, че Indorama Petrochem Limited и TPT Petrochemical Public Company Limited принадлежат на една и съща група, за тях бе определена обща ставка на изравнителното мито. Окончателната ставка за групата Indorama/TPT е 1,2 %.

                  Обобщаваща таблица

                           Схема за освобождаване от вносно мито върху машини или за намаляването му

                           Схема за двукратно приспадане от облагаемите доходи

                           Схема за компенсиране на такси върху износа

                           Общ марж на субсидиите

                           Siam Mitsui

                           0,19 %

                           0,57 %

                           0,36 %

                           1,1 %

                           Indorama

                           0,18 %

                           0,78 %

                           0,35 %

                           1,3 %

                           TPT

                           0,47 %

                           0,23 %

                           0,36 %

                           1 %

                           Група Indorama/TPT

                           0,3 %

                           0,55 %

                           0,36 %

                           1,2 %

               (41)

               Като се има предвид размерът de minimis на подлежащите на изравняване субсидии за тайландските производители износители, не следва да бъдат налагани временни мерки върху вноса на ПТК с произход от Тайланд.

         4.   ВРЕДА, ПРИЧИННО-СЛЕДСТВЕНА ВРЪЗКА И ИНТЕРЕС НА СЪЮЗА

               (42)

               Предвид гореизложените констатации относно субсидиите се приема, че не е необходимо да се прави анализ на вредата, причинно-следствената връзка и интереса на Съюза.

         5.   ПРЕКРАТЯВАНЕ НА ПРОЦЕДУРАТА

               (43)

               Процедурата следва да бъде прекратена, тъй като размерът на подлежащите на изравняване субсидии за тайландските производители износители е по-малък от 2 % ad valorem. Заинтересованите страни бяха информирани за това и им бе предоставена възможността да направят коментар.

               (44)

               По отношение на някои аспекти на субсидирането бяха получени коментари от страна на правителството на Тайланд (наричано по-нататък „ПТ“) и на един от жалбоподателите.

               (45)

               ПТ изказа твърдението, че разследваните схеми не могат да бъдат разглеждани като специфични схеми за субсидиране, тъй като са част от политиката за децентрализация на страната, не зависят от износа и не ограничават достъпа до определени стопански сектори или региони. В тази връзка се отбелязва, че при разследването бе категорично установено, че разследваните схеми, използвани от производителите износители през РП (освобождаване от вносно мито върху машини, двукратно приспадане от облагаемите доходи, компенсиране на такси върху износа), представляват подлежащи на изравняване субсидии в съответствие с разпоредбите на основния регламент относно защитата срещу субсидиран внос. Следователно твърденията на ПТ следва да бъдат отхвърлени.

               (46)

               Един от жалбоподателите изказа твърдението, че някои субсидии, и по-конкретно схемата за освобождаване от данък върху доходите, е трябвало да бъдат разпределени за период с по-малка продължителност. Това твърдение трябваше да бъде отхвърлено, тъй като никой от производителите износители не се е възползвал от тази схема през РП.

               (47)

               Що се отнася до аспектите, свързани с вредата, никоя от заинтересованите страни не представи коментари.

               (48)

               В заключение, никой от коментарите на заинтересованите страни не може да промени констатацията, че не са необходими защитни мерки.

               (49)

               Ето защо с оглед на гореизложеното Комисията прави заключението, че процедурата срещу субсидиранe относно вноса в Съюза на пречистена терефталова киселина и нейните соли с произход от Тайланд следва да бъде прекратена, без да бъдат налагани мерки срещу субсидирането,

         ПРИЕ НАСТОЯЩОТО РЕШЕНИЕ:
   Член единствен
   Процедурата срещу субсидиранe относно вноса на терефталова киселина и нейните соли с чистота, равна или по-голяма от 99,5 тегловни %, понастоящем класирана под код по КН ex 2917 36 00, с произход от Тайланд, се прекратява.

      Съставено в Брюксел на 19 януари 2011 година.

            За Комисията

            Председател

         José Manuel BARROSO

      (1)  ОВ L 188, 18.7.2009 г., стр. 93.

      (2)  ОВ C 313, 22.12.2009 г., стр. 22.

      (3)  ОВ C 313, 22.12.2009 г., стр. 17.

      (4)  Вж. стр. 22 от настоящия брой на Официален вестник.


title: Решение 2011/666/ОВППС на Съвета от 10 октомври 2011 година за изменение на Решение 2010/639/ОВППС относно ограничителни мерки срещу Беларус

text:
               11.10.2011

               BG

               Официален вестник на Европейския съюз

               L 265/17

         РЕШЕНИЕ 2011/666/ОВППС НА СЪВЕТА
   от 10 октомври 2011 година
   за изменение на Решение 2010/639/ОВППС относно ограничителни мерки срещу Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 25 октомври 2010 г. Съветът прие Решение 2010/639/ОВППС относно ограничителни мерки срещу някои длъжностни лица на Беларус (1).

               (2)

               Срокът на ограничителните мерки следва да бъде удължен до 31 октомври 2012 г. въз основа на преразглеждане на Решение 2010/639/ОВППС.

               (3)

               Предвид тежкото положение в Беларус в списъка на подлежащите на ограничителни мерки лица и образувания, който се съдържа в приложение IIIА към Решение 2010/639/ОВППС, следва да бъдат добавени още лица.

               (4)

               Освен това, следва да се актуализира информацията, отнасяща се до определени лица и до едно образувание в списъка в приложение IIIА към посоченото решение.

               (5)

               Необходимо е в Решение 2010/639/ОВППС да се въведе дерогация по отношение на замразяването на активи, за да се гарантира, че дружествата от ЕС не са възпрепятствани да си възстановяват средствата, които включени в списъка образувания им дължат по договори, сключени преди включването на посочените образувания в списъка.

               (6)

               Решение 2010/639/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/639/ОВППС се изменя, както следва:

               1.

               В член 3 се добавя следният параграф:
               „3.   Член 2, параграф 1 не възпрепятства посочено физическо или юридическо лице, образувание или орган да извършва плащане, дължимо по договор, сключен преди датата на включване на това физическо или юридическо лице, образувание или орган в списъка, при условие че съответната държава-членка е установила, че плащането не се получава пряко или косвено от физическо или юридическо лице, образувание или орган, посочен(о) в член 2, параграф 1.“

               2.

               Член 7, параграф 2 се заменя със следното:
               „2.   Настоящото решение се прилага до 31 октомври 2012 г. То е обект на постоянно преразглеждане. То може да бъде подновено или изменено, според необходимостта, ако Съветът прецени, че целите му не са постигнати.“

         Член 2
   Лицата, изброени в приложение I към настоящото решение, се добавят в списъка, съдържащ се в приложение IIIA към Решение 2010/639/ОВППС.
   Член 3
   В приложение IIIА към Решение 2010/639/ОВППС вписванията относно следните лица и следното образувание се заменят със съответните вписвания от приложение II към настоящото решение:

               (1)

               Mazouka Siarhei;

               (2)

               Bazanau, Aliaksandr Viktaravich

               (3)

               Peftiev Vladimir

               (4)

               Ipatau, Vadzim Dzmitryevich

               (5)

               Bushnaia, Natallia Uladzimirauna

               (6)

               Bushchyk, Vasil Vasilievich

               (7)

               Katsuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaliak, Eduard Vasilievich

               (10)

               Rakhmanava, Maryna Iurievna

               (11)

               Shchurok, Ivan Antonavich

               (12)

               Sport-Pari

               (13)

               Shadryna, Hanna Stanislavauna.

         Член 4
   Настоящото решение влиза в сила в деня на приемането му.

      Съставено в Люксембург на 10 октомври 2011 година.

            За Съвета

            Председател

         C. ASHTON

      (1)  ОВ L 280, 26.10.2010 г., стр. 18.

      ПРИЛОЖЕНИЕ I

         Лица, посочени в член 2

                  Имена
                  Транскрипция на изписването на беларуски език
                  Транскрипция на изписването на руски език

                  Имена
                  (изписване на беларуски език)

                  Имена
                  (изписване на руски език)

                  Място и дата на раждане

                  Длъжност

                  1.

                  Kamisarau, Valery Mikalayevich
                  Komissarov, Valeri Nikolaevich

                  Камiсараў Валерый Мiкалаевiч

                  Комиссаров Валерий Николаевич

                  Съдия в Ленински окръжен съд на гр. Минск. Като главен съдия отхвърля обжалването на присъдите срещу политическите и граждански активисти Дмитрий Дашкевич, Едуард Лобов, Александър Отрощенков, Дмитрий Новик, Александър Молчанов. Тези процеси представляваха явно нарушение на Наказателния кодекс.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich

                  Сцяпурка Уладзiмiр Мiхайлавiч

                  Степурко Владимир Михайлович

                  Съдия в градския съд на гр. Минск. Като главен съдия отхърля обжалването на присъдите срещу политическите и граждански активисти Ирина Халип, Сергей Марцелев, Павел Северинец, Дмитрий Бондаренко, Дмитрий Доронин, Сергей Казаков, Владимир Лобан, Виталий Мацукевич, Евгений Секрет и Олег Федоркевич. Тези процеси представляваха явно нарушение на Наказателния кодекс.

                  3.

                  Khrypach, Siarhei Fiodaravich
                  Khripach, Sergei Fiodorovich

                  Хрыпач Сяргей Фёдаравiч

                  Хрипач Сергей Федорович

                  Съдия в градския съд на гр. Минск. Като главен съдия отхвърля обжалването на присъдите срещу бившите кандидати за президент Андрей Санников, Николай Статкевич, Дмитрий Ус, Владимир Некляев, политическите и гражданските активисти Андрей Дмитриев, Иля Василевич, Фьодор Мирзаянов, Олег Гнедчик, Владимир Яроменок, Андрей Позняк, Александър Класковский, Александър Квяткевич, Артьом Грибков, Дмитрий Буланов, а като помощник-съдия — обжалването на присъдите срещу Дмитрий Дашкевич, Едуард Лобов, Александър Отрощенков, Дмитрий Новик, Александър Молчанов. Тези процеси представляваха явно нарушение на Наказателния кодекс.

                  4.

                  Nazaranka, Vasil Andreyevich
                  Nazarenko, Vasili Andreevich

                  Назаранка Васiль Андрэевiч

                  Назаренко Василий Андреевич

                  Съдия в градския съд на гр. Минск. Като главен съдия прекратява делата за обжалване на присъдите срещу политическия и граждански активист Василий Парфьонков, а като помощник-съдия — на делата срещу политическите и граждански активисти Дмитрий Дашкевич, Едуард Лобов. Тези процеси представляваха явно нарушение на Наказателния кодекс.

                  5.

                  Kamarouskaya, Volha Paulauna
                  Komarovskaia, Olga Pavlovna

                  Камароўская Вольга Паўлаўна

                  Комаровская Ольга Павловна

                  Съдия в градския съд на гр. Минск. Като помощник-съдия прекратява делата за обжалване на присъдите срещу бившия кандидат за президент Андрей Санников, срещу политическите и граждански активисти Ирина Халип, Сергей Марцелев, Павел Северинец, Александър Отрощенков, Дмитрий Новик, Александър Молчанов, Иля Василевич, Фьодор Мирзаянов, Олег Гнедчик, Владимир Яроменок, Дмитрий Доронин, Сергей Казаков, Владимир Лобан, Виталий Мацукевич, Евгений Секрет и Олег Федоркевич Тези процеси представляваха явно нарушение на Наказателния кодекс.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna

                  Зайцава Вiкторыя Генадзеўна

                  Зайцева Виктория Геннадьевна

                  Съдия в градския съд на гр. Минск. Като помощник-съдия прекратява делата за обжалване на присъдите срещу бившия кандидат за президент Андрей Санников, срещу политическите и гражданските активисти Иля Василевич, Фьодор Мирзаянов, Олег Гнедчик и Владимир Яроменок. Този процес представляваше явно нарушение на Наказателния кодекс.

                  7.

                  Unukevich, Tamara Vasileuna
                  Vnukevich, Tamara Vasilievna

                  Унукевiч Тамара Васiлеўна

                  Внукевич Тамара Васильевна

                  Съдия в градския съд на гр. Минск. Като помощник-съдия прекратява делата за обжалване на присъдите срещу политическите и гражданските активисти Ирина Халип, Сергей Марцелев, Павел Северинец. Процесът представляваше явно нарушение на Наказателния кодекс.

                  8.

                  Krot, Ihar Uladzimiravich
                  Krot, Igor Vladimirovich

                  Крот Iгар Уладзiмiравiч

                  Крот Игорь Владимирович

                  Съдия в градския съд на гр. Минск. Като помощник-съдия прекратява делото за обжалване на присъдата срещу политическия активист Василий Парфьонков. Процесът представляваше явно нарушение на Наказателния кодекс.

                  9.

                  Khrobastau, Uladzimir Ivanavich
                  Khrobostov, Vladimir Ivanovich

                  Хробастаў Уладзiмiр Iванавiч

                  Хробостов Владимир Иванович

                  Съдия в градския съд на гр. Минск. Като помощник-съдия прекратява делото за обжалване на присъдата срещу политическия активист Василий Парфьонков. Процесът представляваше явно нарушение на Наказателния кодекс.

                  10.

                  Ihnatovich-Mishneva, Liudmila
                  Ignatovich-Mishneva, Liudmila

                  Iгнатовiч-Мiшнева Людмiла

                  Игнатович-Мишнева Людмила

                  Прокурор в градския съд на гр. Минск, който се занимава с отхвърлянето на делата за обжалване на присъдите срещу Дмитрий Дашкевич и Едуар Лобов, активисти на „Молодой фронт“. Процесът представляваше явно нарушение на Наказателния кодекс.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Директор на затворническия лагер в Шклов. Отговорен е за нечовешкото отношение към задържаните и за преследването срещу бившия кандидат за президент Николай Статкевич, който е вкаран в затвора във връзка със събитията от 19 декември 2010 г., както и срещу други задържани.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich

                  Кавалёў Аляксандр Мiхайлавiч

                  Ковалёв Александр Михайлович

                  Директор на затворническия лагер в Горки. Отговорен е за нечовешкото отношение към задържаните, особено за преследването и изтезанията на гражданския активист Дмитрий Дашкевич, който е вкаран в затвора във връзка с изборите от 19 декември 2010 г., както и за репресиите срещу гражданското общество и демократичната опозиция.

                  13.

                  Paluyan, Uladzimir Mikalayevich
                  Paluyan, Vladimir Nikolaevich

                  Палуян Уладзiмiр Мiкалаевiч

                  Полуян Владимир Николаевич

                  Село Некрашевичи, Кореличски район, Гродненска област
                  1961 г.

                  Министър на данъците и таксите. Упражнява надзор върху данъчните власти, които подкрепят наказателното дело срещу Белецкий под претекст за укриване на данъци. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

                  14.

                  Kornau, Uladzimir Uladzimiravich
                  Kornov, Vladimir Vladimirovich

                  Корнаў Уладзiмiр Уладзiмiравiч

                  Корнов Владимир Владимирович

                  Съдия в градския съд на гр. Минск, който дава разрешението да бъде отхвърлено обжалването, подадено от адвоката на Белецкий. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich)
                  Shestakov, Maksim Aleksandrovich

                  Шастакоў Максiм Александравiч

                  Шестаков Максим Александрович

                  Прокурор, който внася делото срещу Белецкий в Първомайския районен съд на гр. Минск след обжалването от страна на Белецкий на решението на съда за задържането му. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  Прокурор, който внася делото срещу Белецкий в градския съд на гр. Минск след обжалването от страна на Белецкий на решението на съда за задържането му. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

      ПРИЛОЖЕНИЕ II

         Лица и образувание, посочени в член 3

                  Име
                  Транскрипция на изписването на беларуски език
                  Транскрипция на изписването на руски език

                  Име на беларуски език

                  Име на руски език

                  Дата и място на раждане

                  Длъжност

                  1.

                  Mazouka, Kiryl Viktaravich
                  Mazovka, Kirill Viktorovich

                  Мазоўка Кiрыл Вiктаравiч

                  Мазовка Кирилл Викторович

                  Прокурор по делото „Дашкевич—Лобов“. Дмитри Дашкевич и Едуард Лобов, активисти на „Молодой фронт“, бяха осъдени на няколко години затвор за „хулиганство“. Истинската причина за вкарването им в затвора беше, че и двамата участваха активно в предизборната кампания през декември 2010 г. в подкрепа на един от опозиционните кандидати

                  2.

                  Bazanau, Aliaksandr Viktaravich
                  Bazanov, Aleksandr Viktorovich

                  Базанаў Аляскандр Вiктаравiч

                  Базанов Александр Викторович

                  Казахстан 26.11.1962 г.

                  Директор, Център за информация и анализи към президента

                  3.

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  1 юли 1957 г., град Бердянск, Запорожская област, Украйна, паспорт № MP2405942

                  Лице, свързано с Александър Лукашенко, Виктор Лукашенко и Дмитри Лукашенко. Икономически съветник на президента Лукашенко и основен финансов спонсор на режима на Лукашенко. Мажоритарен акционер и председател на Съвета на акционерите на „Белтехекспорт“ — едно от най-големите дружества в Беларус за внос и износ на продукти на отбранителната промишленост.

                  4.

                  Ipatau, Vadzim Dzmitryevich
                  Ipatov, Vadim Dmitrievich

                  Iпатаў Вадзiм Дзмiтрыевiч

                  Ипатов Вадим Дмитриевич

                  Заместник-председател, Централна избирателна комисия (ЦИК); Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  5.

                  Bushnaia, Natallia Uladzimirauna (Bushnaya, Natallia Uladzimirauna)
                  Bushnaia, Natalia Vladimirovna (Bushnaya, Natalya Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953 г., Могильов

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  6.

                  Bushchyk, Vasil Vasilievich
                  Bushchik, Vasili Vasilievich

                  Бушчык Васiль Васiльевiч

                  Бущик, Василий Васильевич

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  7.

                  Katsuba, Sviatlana Piatrouna
                  Katsubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  8.

                  Kisialiova, Nadzeia Mikalaeuna (Kisyaliova, Nadzeya Mikalaeuna)
                  Kiseleva, Nadezhda Nikolaevna

                  Кiсялёва Надзея Мiкалаеўна

                  Киселева, Надежда Николаевна

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  9.

                  Padaliak, Eduard Vasilievich (Padalyak, Eduard Vasilyevich)
                  Podoliak, Eduard Vasilievich (Podolyak, Eduard Vasilyevich)

                  Падаляк Эдуард Васiльевiч

                  Подоляк, Эдуард Васильевич

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  10.

                  Rakhmanava, Maryna Iurievna
                  Rakhmanova, Marina Iurievna

                  Рахманава Марына Юр’еўна

                  Рахманова, Марина Юрьевна

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  11.

                  Shchurok, Ivan Antonavich
                  Shchurok, Ivan Antonovich

                  Шчурок Iван Антонавiч

                  Щурок, Иван Антонович

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  12.

                  Sport-Pari

                  „ЗАО Спорт- пари“ (оператор республиканской лотереи)

                  Образувание, контролирано от г-н Владимир Пефтиев съвместно с Дмитрий Александрович Лукашенко, посредством контрола на последния над Спортния клуб на президента, който държи задължителния мажоритарен дял на държавата в „ЗАО Спорт- пари“.

                  13.

                  Shadryna, Hanna Stanislavauna
                  Shadrina, Anna Stanislavovna

                  Шадрына Ганна Станiславаўна

                  Шадрина Анна Станиславовна

                  Бивш заместник главен редактор на вестник „Советская Беларус“


title: Решение (ОВППС) 2017/298 на Съвета от 17 февруари 2017 година за удължаване на мандата на специалния представител на Европейския съюз за Централна Азия

text:
               21.2.2017

               BG

               Официален вестник на Европейския съюз

               L 43/209

         РЕШЕНИЕ (ОВППС) 2017/298 НА СЪВЕТА
   от 17 февруари 2017 година
   за удължаване на мандата на специалния представител на Европейския съюз за Централна Азия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 33 и член 31, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 15 април 2015 г. Съветът прие Решение (ОВППС) 2015/598 (1) за назначаване на г-н Peter BURIAN за специален представител на Европейския съюз (СПЕС) за Централна Азия. Мандатът на СПЕС изтича на 28 февруари 2017 г.

               (2)

               Мандатът на СПЕС следва да бъде удължен с още 16 месеца.

               (3)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Peter BURIAN като СПЕС за Централна Азия се удължава до 30 юни 2018 г. Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност (КПС) и предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на целите на политиката на Съюза в Централна Азия. Тези цели включват:

               а)

               насърчаване на добри и тесни отношения между Съюза и държавите от Централна Азия, основани на общи ценности и интереси, както е посочено в съответните споразумения;

               б)

               принос за повишаване на стабилността и сътрудничеството между държавите в региона;

               в)

               принос за укрепване на демокрацията, принципите на правовата държава, доброто управление и зачитането на правата на човека и основните свободи в Централна Азия;

               г)

               предприемане на мерки по отношение на основни заплахи, по-специално специфични проблеми с преки последици за Съюза;

               д)

               подобряване на ефективността и видимостта на действията на Съюза в региона, включително чрез по-тясна координация с други значими партньори и международни организации, например Организацията за сигурност и сътрудничество в Европа (ОССЕ) и Организацията на обединените нации (ООН).

         Член 3
   Мандат
   1.   С цел постигане на целите на политиката мандатът на СПЕС е:

               а)

               да насърчава общата политическа координация на Съюза в Централна Азия и да съдейства за осигуряване на съгласуваност на външните действия на Съюза в региона;

               б)

               да наблюдава от името на ВП, съвместно с Европейската служба за външна дейност (ЕСВД) и Комисията, процеса на изпълнение на стратегията на Съюза за ново партньорство с Централна Азия, което ще бъде допълнено със съответните заключения на Съвета и последващи доклади за напредъка при изпълнението на стратегията на Съюза за Централна Азия, да отправя препоръки и да докладва редовно пред съответните органи на Съвета;

               в)

               да подпомага Съвета при по-нататъшното разработване на цялостна политика по отношение на Централна Азия;

               г)

               да следи отблизо политическите събития в Централна Азия, като развива и поддържа тесни контакти с правителствата, парламентите, съдебната власт, гражданското общество и средствата за масово осведомяване;

               д)

               да насърчава Казахстан, Киргизстан, Таджикистан, Туркменистан и Узбекистан да си сътрудничат по регионални въпроси от общ интерес;

               е)

               да развива подходящи контакти и сътрудничество с основните заинтересовани участници в региона и всички имащи отношение регионални и международни организации;

               ж)

               в сътрудничество със СПЕС за правата на човека да допринася за изпълнението на политиката на Съюза в областта на правата на човека в региона, включително насоките на Съюза относно правата на човека, и по-специално насоките на Съюза относно децата и въоръжените конфликти и насоките относно насилието срещу жените и момичетата и борбата с всички форми на дискриминация срещу тях, както и на политиката на Съюза във връзка с Резолюция 1325(2000) на Съвета за сигурност на ООН относно жените, мира и сигурността, включително като следи и докладва за развитието на събитията и изготвя препоръки в тази област;

               з)

               в тясно сътрудничество с ООН и ОССЕ да допринася за предотвратяването и разрешаването на конфликти, като установява контакти с властите и други участници на местно ниво, като неправителствени организации, политически партии, малцинства, религиозни групи и техните лидери;

               и)

               да допринася за определяне на аспектите на общата външна политика и политика на сигурност по отношение на Централна Азия, свързани с енергийната сигурност, сигурността на границите, борбата с тежката престъпност, включително наркотиците и трафика на хора, както и управлението на водните ресурси, околната среда и изменението на климата;

               й)

               да насърчава постигането на регионална сигурност в границите на Централна Азия в контекста на намаляването на международното присъствие в Афганистан.

         2.   СПЕС оказва подкрепа на работата на ВП и следи общо всички дейности на Съюза в региона.
   Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   КПС поддържа тесни връзки със СПЕС и е основното му звено за контакт със Съвета. КПС предоставя стратегически насоки и политическо ръководство на СПЕС в рамките на мандата, без да се засягат правомощията на ВП.
   3.   СПЕС работи в тясна координация с ЕСВД и с компетентните ѝ отдели.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС, за периода 1 март 2017 г.—30 юни 2018 г., е 1 195 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на мандата на СПЕС и предоставените финансови средства СПЕС отговаря за формирането на екип. Екипът включва експерти по специфични въпроси на политиката съобразно изискванията на мандата. СПЕС своевременно предоставя на Съвета и Комисията информация за състава на екипа.
   2.   Държавите членки, институциите на Съюза и ЕСВД могат да предлагат командироване на служители, които да работят със СПЕС. Възнаграждението на тези командировани служители се поема съответно от изпращащата държава членка, изпращащата институция на Съюза или ЕСВД. Експертите, командировани от държавите членки в институциите на Съюза или в ЕСВД, могат също да бъдат командировани да работят със СПЕС. Договорно наетите членове на международния персонал са граждани на държава членка.
   3.   Всички командировани служители остават под административното ръководство съответно на изпращащата държава членка, изпращащата институция на Съюза или ЕСВД и изпълняват задълженията си и действат в интерес на изпълнението на мандата на СПЕС.
   4.   Персоналът на СПЕС се разполага в същите помещения като съответния отдел на ЕСВД или делегация на Съюза, така че да се гарантират съгласуваността и последователността на дейностите им.
   Член 7
   Привилегии и имунитети на СПЕС и на персонала на СПЕС
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и на членовете на неговия персонал, се договарят с приемащите държави в зависимост от случая. За тази цел държавите членки и ЕСВД оказват цялата необходима подкрепа.
   Член 8
   Сигурност на класифицираната информация на ЕС
   СПЕС и членовете на екипа на СПЕС спазват принципите и минималните стандарти за сигурност, установени с Решение 2013/488/ЕС на Съвета (2).
   Член 9
   Достъп до информация и логистична подкрепа
   1.   Държавите членки, Комисията, ЕСВД и Генералният секретариат на Съвета гарантират достъпа на СПЕС до всяка информация от значение за него.
   2.   Делегациите на Съюза в региона и/или държавите членки, в зависимост от случая, предоставят логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки в съответствие с мандата на СПЕС въз основа на обстановката от гледна точка на сигурността в района, за който отговаря, за сигурността на целия персонал под прякото ръководство на СПЕС, по-специално като:

               а)

               изготвя конкретен план за сигурност въз основа на насоките от ЕСВД, който включва конкретни физически, организационни и процедурни мерки за сигурност, уреждащи управлението на безопасното придвижване на персонала към и в рамките на района, за който отговаря, както и управлението на инциденти, свързани със сигурността, и който включва план за действие при извънредни обстоятелства и план за евакуация;

               б)

               гарантира, че целият персонал, разположен извън Съюза, е застрахован за висок риск съобразно условията в района, за който отговаря;

               в)

               гарантира, че всички членове на неговия екип, които предстои да бъдат разположени извън границите на Съюза, включително местно наетият персонал, са преминали подходящо обучение за сигурност преди или непосредствено след пристигането си в района, за който отговаря, съобразно степента на риска, определена за съответния район на мисията от ЕСВД;

               г)

               гарантира, че се изпълняват всички приети препоръки, направени в резултат на извършените редовни оценки на сигурността, и представя на Съвета, ВП и Комисията писмени доклади относно тяхното изпълнение, както и относно други свързани със сигурността въпроси, в рамките на доклада за напредъка и доклада за изпълнението на мандата.

         Член 11
   Докладване
   СПЕС представя редовни устни и писмени доклади на ВП и КПС. При необходимост СПЕС се отчита и пред работните групи на Съвета. Редовните доклади се разпространяват чрез мрежата COREU. СПЕС може да представя доклади на Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 12
   Координация
   1.   СПЕС допринася за единството, съгласуваността и ефективността на действията на Съюза и подпомага осигуряването на съгласуваното използване на всички инструменти на Съюза и действия на държавите членки с оглед постигането на целите на политиката на Съюза. Действията на СПЕС се координират със съответния географски отдел на ЕСВД, както и с Комисията. СПЕС провежда редовни брифинги за мисиите на държавите членки и делегациите на Съюза.
   2.   На място се поддържат тесни връзки със съответните ръководители на мисии на държавите членки и с ръководителите на делегации на Съюза. Те полагат всички възможни усилия, за да съдействат на СПЕС при изпълнението на мандата му. Освен това СПЕС осъществява връзка с други участници на международно и регионално ниво, представени на място.
   Член 13
   Съдействие по отношение на претенциите
   СПЕС и членовете на персонала на СПЕС съдействат за осигуряването на материали за посрещане на претенции и задължения, възникнали във връзка с мандатите на предходните СПЕС за Централна Азия, като за тази цел оказват административна помощ и осигуряват достъп до съответните документи.
   Член 14
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. До 30 септември 2017 г. СПЕС представя на Съвета, ВП и Комисията доклад за напредъка, а до 31 март 2018 г. — подробен доклад за изпълнението на мандата.
   Член 15
   Влизане в сила
   Настоящото решение влиза в сила в деня на приемането му.

      Съставено в Брюксел на 17 февруари 2017 година.

            За Съвета

            Председател

         E. BARTOLO

      (1)  Решение (ОВППС) 2015/598 на Съвета от 15 април 2015 г. за назначаване на специален представител на Европейския съюз за Централна Азия (ОВ L 99, 16.4.2015 г., стр. 25).

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).


title: 2009/55/ЕО: Решение на Европейската централна банка от 12 декември 2008 година за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (ЕЦБ/2008/25)

text:
               24.1.2009

               BG

               Официален вестник на Европейския съюз

               L 21/71

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 12 декември 2008 година
   за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал
   (ЕЦБ/2008/25)
   (2009/55/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 28.5 от него,
   като има предвид, че:

               (1)

               В Решение ЕЦБ/2008/23 от 12 декември 2008 г. относно процентното участие на националните централни банки в алгоритъма за записване на капитала на Европейската централна банка (1) се предвижда корекция на теглата, определени за националните централни банки (НЦБ) в алгоритъма за записване на капитала на Европейската централна банка (ЕЦБ) (наричани по-долу съответно „тегла в капиталовия алгоритъм“ и „капиталов алгоритъм“). Тази корекция изисква Управителният съвет да определи условията за прехвърляне на дялове от капитала между НЦБ, които са членки на Европейската система на централните банки (ЕСЦБ) към 31 декември 2008 г., за да гарантира, че разпределението на тези дялове съответства на извършените корекции. Поради това се налага да бъде прието ново решение на ЕЦБ, което отменя от 1 януари 2009 г. Решение ЕЦБ/2006/23 от 15 декември 2006 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (2).

               (2)

               Решение ЕЦБ/2008/24 от 12 декември 2008 г. за определяне на мерките, необходими за внасянето на капитала на ЕЦБ от участващите национални централни банки (3), определя как и в каква степен НЦБ на държавите-членки, приели еврото (наричани по-долу „участващи НЦБ“), са длъжни да внесат капитала на ЕЦБ с оглед на коригирания капиталов алгоритъм. Решение ЕЦБ/2008/28 от 15 декември 2008 г. за определяне на мерките, необходими за внасянето на капитала на ЕЦБ от неучастващите национални централни банки (4), определя процента, който НЦБ на държавите-членки, които няма да са приели еврото на 1 януари 2009 г. (наричани по-долу „неучастващите НЦБ“), следва да платят с действие от 1 януари 2009 г. във връзка с коригирания капиталов алгоритъм.

               (3)

               Участващите НЦБ, с изключение на Národná banka Slovenska, вече са внесли своите дялове в записания капитал на ЕЦБ съгласно Решение ЕЦБ/2006/22 от 15 декември 2006 г. за определяне на мерките, необходими за внасянето на капитала на Европейската централна банка от участващите национални централни банки (5). В тази връзка член 2, параграф 1 от Решение ЕЦБ/2008/24 предвижда, че дадена участваща НЦБ или превежда допълнителна сума на ЕЦБ, или получава обратно от ЕЦБ определена сума до достигане на сумите, посочени в таблицата в член 1 от Решение ЕЦБ/2008/24.

               (4)

               Освен това член 2, параграфи 1 и 2 от Решение ЕЦБ/2008/33 от 31 декември 2008 г. относно внасянето на капитал, прехвърлянето на чуждестранни резервни активи и вноскатa за резервите и провизиите на ЕЦБ от страна на Národná banka Slovenska (6) уреждат задължението на Národná banka Slovenska, която от 1 януари 2009 г. ще е участваща НЦБ, да изплати оставащата част от вноската си в капитала на ЕЦБ до достигане на сумата, посочена срещу името ѝ в таблицата в член 1 от Решение ЕЦБ/2008/24, имайки предвид коригирания капиталов алгоритъм.

               (5)

               Също така неучастващите НЦБ вече са изплатили своите дялове в записания капитал на ЕЦБ съгласно Решение ЕЦБ/2006/26 от 18 декември 2006 г. за определяне на мерките, необходими за внасянето на капитала на Европейската централна банка от неучастващите национални централни банки (7). С оглед на това член 2, параграф 1 от Решение ЕЦБ/2008/28 предвижда, че всяка една от тях трябва или да преведе допълнителна сума на ЕЦБ, или да получи обратно от ЕЦБ определена сума до достигане на сумите, посочени в таблицата в член 1 от Решение ЕЦБ/2008/28.

               (6)

               Решение ЕЦБ/2003/20 от 18 декември 2003 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (8) беше мълчаливо отменено с Решение ЕЦБ/2004/7 от 22 април 2004 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (9). За яснота Решение ЕЦБ/2003/20 трябва да бъде изрично отменено със задна дата,

         РЕШИ:
   Член 1
   Прехвърляне на дялове от капитала
   Предвид дела в капитала на ЕЦБ на всяка НЦБ, записан на 31 декември 2008 г., и дела в капитала на ЕЦБ, който ще бъде записан от всяка НЦБ с действие от 1 януари 2009 г. в резултат на корекциите в теглата на капиталовия алгоритъм, предвидени в член 2 от Решение ЕЦБ/2008/23, НЦБ прехвърлят дялове от капитала помежду си чрез прехвърляния към и от ЕЦБ, за да осигурят, че разпределението на дяловете от капитала от 1 януари 2009 г. съответства на коригираните тегла. В този смисъл всяка НЦБ, по силата на настоящия член и без други действия или актове, прехвърля или съответно получава с действие от 1 януари 2009 г. дела в записания капитал на ЕЦБ, посочен срещу името ѝ в четвъртата колона от таблицата в приложение I към настоящото решение, като знакът „+“ показва капиталовия дял, който ЕЦБ прехвърля на НЦБ, а знакът „–“ — капиталовия дял, който НЦБ прехвърля на ЕЦБ.
   Член 2
   Коригиране на внесения капитал
   1.   Предвид сумата от капитала на ЕЦБ, която всяка НЦБ е платила, и сумата в капитала на ЕЦБ, която всяка НЦБ плаща с действие от 1 януари 2009 г., съгласно съответно член 1 от Решение ЕЦБ/2008/24 за участващите НЦБ и член 1 от Решение ЕЦБ/2008/28 за неучастващите НЦБ, на първия работен ден на Трансевропейската автоматизирана система за брутен сетълмент на експресни преводи в реално време (TARGET2) след 1 януари 2009 г. всяка НЦБ прехвърля или съответно получава нетната сума, посочена срещу името ѝ в четвъртата колона от таблицата в приложение II към настоящото решение, като знакът „+“ показва сумата, която съответната НЦБ прехвърля на ЕЦБ, а знакът „–“ — сумата, която ЕЦБ прехвърля на съответната НЦБ.
   2.   На първия работен ден на TARGET2 след 1 януари 2009 г. ЕЦБ и НЦБ, които са длъжни да прехвърлят сумите по параграф 1, превеждат, всяка една поотделно, лихвите, начислени по съответните суми в периода от 1 януари 2009 г. до датата на превода. Платците и получателите на лихвата съвпадат с платците и получателите на сумите, върху които се начислява тази лихва.
   Член 3
   Общи разпоредби
   1.   Прехвърлянията, посочени в член 2, се извършват чрез TARGET2.
   2.   Ако дадена НЦБ няма достъп до TARGET2, тя прехвърля сумата, посочена в член 2, като заверява сметката, която е посочена своевременно от ЕЦБ или НЦБ.
   3.   Лихвите, начислявани съгласно член 2, параграф 2, се изчисляват на дневна база, като се използва лихвената конвенция реален брой изминали дни върху 360, по лихвен процент, равен на пределния лихвен процент, използван от Евросистемата по последната ѝ основна рефинансираща операция.
   4.   ЕЦБ и НЦБ, които са задължени да извършат прехвърляне по член 2, дават своевременно необходимите инструкции за надлежно и навременно изпълнение на прехвърлянето.
   Член 4
   Заключителна разпоредба
   1.   Настоящото решение влиза в сила на 1 януари 2009 г.
   2.   Решение ЕЦБ/2006/23 се отменя, считано от 1 януари 2009 г.
   3.   Позоваванията на Решение ЕЦБ/2006/23 се смятат за позовавания на настоящото решение.
   4.   Решение ЕЦБ/2003/20 се отменя, считано от 23 април 2004 г.

      Съставено във Франкфурт на Майн на 12 декември 2008 година.

            Председател на ЕЦБ

         Jean-Claude TRICHET

      (1)  Вж. стр. 66 от настоящия брой на Официален вестник.

      (2)  ОВ L 24, 31.1.2007 г., стр. 5.

      (3)  Вж. стр. 69 от настоящия брой на Официален вестник.

      (4)  Вж. стр. 81 от настоящия брой на Официален вестник.

      (5)  ОВ L 24, 31.1.2007 г., стр. 3.

      (6)  Вж. стр. 75 от настоящия брой на Официален вестник.

      (7)  ОВ L 24, 31.1.2007 г., стр. 15.

      (8)  ОВ L 9, 15.1.2004 г., стр. 32.

      (9)  ОВ L 205, 9.6.2004 г., стр. 9.

      ПРИЛОЖЕНИЕ I
      ЗАПИСАН КАПИТАЛ НА НЦБ

                  Дял, записан на 31 декември 2008 г.
                  (EUR)

                  Дял, записан с действие от 1 януари 2009 г.
                  (EUR)

                  Дял, който се прехвърля
                  (EUR)

                  Участваща НЦБ

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta’ Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  +2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  38 970 813,50

                  39 944 363,76

                  + 973 550,26

                  Suomen Pankki

                  71 708 601,11

                  72 232 820,48

                  + 524 219,37

                  Неучастваща НЦБ

                  Българска народна банка

                  50 883 842,67

                  50 037 026,77

                  – 846 815,90

                  Česká národní banka

                  79 957 855,35

                  83 368 161,57

                  +3 410 306,22

                  Danmarks Nationalbank

                  87 204 756,07

                  85 459 278,39

                  –1 745 477,68

                  Eesti Pank

                  9 810 391,04

                  10 311 567,80

                  + 501 176,76

                  Latvijas Banka

                  16 204 715,21

                  16 342 970,87

                  + 138 255,66

                  Lietuvos bankas

                  24 068 005,74

                  24 517 336,63

                  + 449 330,89

                  Magyar Nemzeti Bank

                  75 700 733,22

                  79 819 599,69

                  +4 118 866,47

                  Narodowy Bank Polski

                  280 820 283,32

                  282 006 977,72

                  +1 186 694,40

                  Banca Națională a României

                  145 099 312,72

                  141 971 278,46

                  –3 128 034,26

                  Sveriges Riksbank

                  134 298 089,46

                  130 087 052,56

                  –4 211 036,90

                  Bank of England

                  802 672 023,82

                  836 285 430,59

                  +33 613 406,77

                  Общо (1):

                  5 760 652 402,58

                  5 760 652 402,58

                  0

         (1)  Вследствие на закръгляването общата сума може да не съответства на сбора от отделните стойности.

      ПРИЛОЖЕНИЕ II
      ВНЕСЕН КАПИТАЛ НА НЦБ

                  Дял, изплатен на 31 декември 2008 г.
                  (EUR)

                  Дял, изплатен с действие от 1 януари 2009 г.
                  (EUR)

                  Сума за прехвърляне
                  (EUR)

                  Участваща НЦБ

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta’ Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  –2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  2 727 956,95

                  39 944 363,76

                  +37 216 406,81

                  Suomen Pankki

                  71 708 601,11

                  72 232 820,48

                  + 524 219,37

                  Неучастваща НЦБ

                  Българска народна банка

                  3 561 868,99

                  3 502 591,87

                  –59 277,12

                  Česká národní banka

                  5 597 049,87

                  5 835 771,31

                  + 238 721,44

                  Danmarks Nationalbank

                  6 104 332,92

                  5 982 149,49

                  – 122 183,43

                  Eesti Pank

                  686 727,37

                  721 809,75

                  +35 082,38

                  Latvijas Banka

                  1 134 330,06

                  1 144 007,96

                  +9 677,90

                  Lietuvos bankas

                  1 684 760,40

                  1 716 213,56

                  +31 453,16

                  Magyar Nemzeti Bank

                  5 299 051,33

                  5 587 371,98

                  + 288 320,65

                  Narodowy Bank Polski

                  19 657 419,83

                  19 740 488,44

                  +83 068,61

                  Banca Națională a României

                  10 156 951,89

                  9 937 989,49

                  – 218 962,40

                  Sveriges Riksbank

                  9 400 866,26

                  9 106 093,68

                  – 294 772,58

                  Bank of England

                  56 187 041,67

                  58 539 980,14

                  +2 352 938,47

                  Общо (1):

                  4 137 159 937,99

                  4 142 260 189,23

                  +5 100 251,24

         (1)  Вследствие на закръгляването общата сума може да не съответства на сбора от отделните стойности.


title: Решение (ЕС) 2016/1582 на Европейския парламент от 28 април 2016 година относно освобождаването от отговорност във връзка с изпълнението на бюджета на съвместното предприятие „Чисто небе“ за финансовата 2014 година

text:
               14.9.2016

               BG

               Официален вестник на Европейския съюз

               L 246/389

         РЕШЕНИЕ (ЕС) 2016/1582 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на съвместното предприятие „Чисто небе“ за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие „Чисто небе“ за финансовата 2014 година,

               —

               като взе предвид доклада на Сметната палата относно годишните отчети на съвместното предприятие „Чисто небе“ за финансовата 2014 година, придружен от отговорите на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на съвместното предприятие във връзка с изпълнението на бюджета за финансовата 2014 година (05587/2016 – C8-0054/2016),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 209 от него,

               —

               като взе предвид Регламент (ЕО) № 71/2008 на Съвета от 20 декември 2007 г. за създаване на съвместно предприятие „Чисто небе“ (4),

               —

               като взе предвид Регламент (ЕО) № 558/2014 на Съвета от 6 май 2014 г. за създаване на съвместно предприятие „Чисто небе 2“ (5), и по-специално член 1, параграф 2 и член 12 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (7),

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол (A8-0094/2016),

               1.

               Освобождава от отговорност изпълнителния директор на Съвместното предприятие „Чисто небе 2“ във връзка с изпълнението на бюджета на съвместното предприятие за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие „Чисто небе 2“, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 422, 17.12.2015 г., стр. 17.

      (2)  ОВ C 422, 17.12.2015 г., стр. 19.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 1.

      (5)  ОВ L 169, 7.6.2014 г., стр. 77.

      (6)  ОВ L 357, 31.12.2002 г., стр. 72.

      (7)  ОВ L 38, 7.2.2014 г., стр. 2.


title: 2013/623/ЕС: Решение на Европейския парламент от 17 април 2013 година относно приключването на сметките на Съвместното предприятие за изпълнението на Съвместната технологична инициатива за иновативни лекарства за финансовата 2011 година

text:
               16.11.2013

               BG

               Официален вестник на Европейския съюз

               L 308/362

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Съвместното предприятие за изпълнението на Съвместната технологична инициатива за иновативни лекарства за финансовата 2011 година
   (2013/623/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2011 година,

               —

               като взе предвид доклада на Сметната палата относно годишните отчети на Съвместното предприятие за изпълнението на Съвместната технологична инициатива за иновативни лекарства за финансовата 2011 година, придружен от отговорите на Съвместното предприятие (1),

               —

               като взе предвид препоръката на Съвета от 12 февруари 2013 г. (05755/2013 – C7-0040/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 73/2008 на Съвета от 20 декември 2007 г. за създаване на съвместно предприятие за изпълнение на Съвместната технологична инициатива за иновативни лекарства (4), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0088/2013),

               1.

               Одобрява приключването на сметките на Съвместното предприятие за изпълнението на Съвместната технологична инициатива за иновативни лекарства за финансовата 2011 година.

               2.

               Възлага на своя председател да предаде настоящото решение на изпълнителния директор на Съвместното предприятие за изпълнението на Съвместната технологична инициатива за иновативни лекарства, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 6, 10.1.2013 г., стр. 27.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 38.

      (5)  ОВ L 357, 31.12.2002 г., стр. 72.


title: 2007/446/ЕОРешение на Комисията от 21 юни 2007 година относно участието на Комисията на Европейските общности в международния форум за биогоривата

text:
               29.6.2007

               BG

               Официален вестник на Европейския съюз

               L 169/63

      РЕШЕНИЕ НА КОМИСИЯТА

   от 21 юни 2007 година
   относно участието на Комисията на Европейските общности в международния форум за биогоривата
   (2007/446/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като има предвид, че:

               (1)

               Европейската общност е поставила като цели в енергийния сектор увеличаването на сигурността в снабдяването и достигането на устойчиво енергийно производство и потребление, включително намаляване на емисиите от парникови газове от потреблението на енергия и нейната политика за биогоривата преследва тези две цели.

               (2)

               В контекста на нейното международно сътрудничество с международни партньори Комисията активно участва в диалози на тема енергетика и в други форми на сътрудничество по въпроси, свързани с енергетиката.

               (3)

               Бразилия инициира международния форум за биогоривата с цел насърчаване на международния пазар за устойчиви биогорива, обмяната на опит и изграждането на по-близко сътрудничество по отношение на стандартите и кодовете с оглед улесняване търговията с биогорива и засилване на сътрудничеството в научноизследователската дейност. Международният форум за биогоривата първоначално ще включва 6 участника (правителствата на Бразилия, Съединените щати, Индия, Китай, Южна Африка и Европейската комисия).

               (4)

               Президентът на Бразилия, в писмо до председателя на Комисията Барозу от 10 юли 2006 г., покани Комисията да се присъедини към международния форум за биогоривата.

               (5)

               Чрез своето участие Комисията ще може по-добре да координира съответните дейности, включително научните изследвания, с тези на други развити и развиващи се страни.

               (6)

               Самият международен форум за биогоривата не управлява свои проекти и не изисква финансово участие в общи бюджети,

         РЕШИ:
   Член 1
   Комисията на Европейските общности (наричана по-долу „Комисията“) участва като член в международния форум за биогоривата.
   Член 2
   Комисарят по енергетика или посочен от него представител се упълномощава да подпише декларацията относно международния форум за биогоривата от името на Комисията и да представя Комисията при изготвянето на споменатата декларация.

      Съставено в Брюксел на 21 юни 2007 година.

            За Комисията

         Andris PIEBALGS

            Член на Комисията